Text

Description automatically generated with medium confidence

# BKKM 1811

# FIQH AMALI

Semester 2, Session 2020/2021

![A person in a suit and tie

Description automatically generated with low confidence]()

Date of Submission: 31/3/2021

Name: Muhammad Izham Bin Norhamadi

Matrix Number: B032020039

Faculty: FTMK

Name of Lecturer: Ustaz Ahmad Ridzwan

Title: Apakah itu Haid?

# 1.0 Apakah itu Haid?

Haid, juga dikenali sebagai menstruasi adalah fenomena pendarahan dari faraj. Haid menandakan kewanitaan seseorang dan berlaku secara berbeza dari seorang wanita dengan wanita lain. Fungsi kitaran haid ialah untuk menghasil ovum yang matang dan sekiranya tidak berlaku persenyawaan, ovum akan mengalami kemerosotan dan dibuang bersama bahan – bahan lain yang keluar daripada tubuh wanita melalui faraj. Proses haid boleh berlaku seawal tahun dan selewat – lewatnya 16 tahun bergantung kepada beberapa factor seperti genetik, persekitaran, dan pemakanan.

# 2.0 Bagaimanakah haid bermula dan berakhir

Bermulanya haid apabila terhasilnya ovum yang matang daripada ovari dan penyediaan lapisan dalam rahim untuk penempelan embrio. Sekiranya tidak berlaku persenyawaan, proses haid akan berlaku yang akan membuang darah, mucus dan sel-sel yang sudah mati. Selepas perdarahan haid berhenti, hormon estrogen menjadi semakin banyak dirembeskan oleh ovari yang dipengaruhi oleh homon FSH (Follicle Stimulating Hormone) dari kelenjar pituitari di otak dan merangsang pembentukan dinding dalaman rahim (endometrium) yang baru. Dinding dalaman rahim menebal kesan dari hormon estrogen.

Terdapat 2 tanda habis haid yang perlu diambil kira, apabila sudah kering dan bersih, bermakna tiada sebarang kesan kekuningan, kecoklatan atau kemerahan apabila dikesat bahagian faraj dengan kain putih dan apabila keluarnya cecair berwarna putih daripada faraj.

# 3.0 Kitaran Haid

A picture containing text, clock

Description automatically generated

Fasa Kitaran Haid

Dijelaskan melalui kitaran ovari dan kitaran Rahim. Kitaran ovari adalah perubahan yang berlaku di dalam folikel di ovari, manakala kitaran rahim adalah perubahan yang berlaku di lapisan dalam rahim (endometrium)

Fasa Folikular

Folikel yang kecil dalam ovari akan membesar untuk menghasilkan ovum. Pada peringkat ini pembesaran folikel dirangsang oleh hormon FSH (Follicle Stimulating Hormone).

Fasa Pengovulan

Peningkatan hormon peluteinan yang mendadak berlaku pada hari ke-14 bagi kitar haid yang berlangsung selama 28 hari. Peningkatan hormon ini menyebabkan folikel pecah dan membebaskan ovum. Proses ini juga dikenali sebagai pengovulan.

Fasa Luteum

Fasa ini ditentukan oleh selama mana korpus luteum aktif berfungsi. Selepas folikel pecah dan mengeluarkan ovum, ia akan tertutup dan membentuk korpus luteum. Korpus luteum ini akan merembeskan lebih banyak hormon progesterone yang akan menguatkan lapisan dinding rahim jika kehamilan berlaku. Hormon yang dihasilkan oleh korpus luteum menyebabkan kesan negatif kepada pituitari, menyebabkan rembesan hormon FSH dan LH dari pituitari berkurangan. Seterusnya korpus luteum mengecut. Apabila hormon progesteron berkurangan, ini menyebabkan haid bermula.

# 4.0 Proses Haid bagi yang menopause

Menopause atau putus haid ialah tempoh dimana kitaran haid terhenti secara kekal. Pada usia mencecah 40 tahun, paras hormon perimenopausal akan menaik dan menurun menyebabkan proses ovulasi yang tidak teratur dan paras estrogen tidak stabil yang mengakibatkan ada masanya tidak mengalami haid. Terdapat tiga fasa yang akan dialami, di mana yang pertama dinamakan perimenopause, diikuti dengan menopause dan seterusnya post menopause.

Pada peringkat perimenopause, estrogen yang dihasilkan oleh ovari akan berkurang. Menopaus berlaku kerana pengurangan dalam penghasilan ovarium hormon estrogen dan progesteron. Post menopause adalah peringkat dimana wanita tidak mengeluarkan darah haid selama setahun.