|  |  |
| --- | --- |
| PENILAIAN AKHIR SEMESTER 2  *FINAL ASSESSMENT SEMESTER 2*  SESI 2020/2021  *SESSION 2020/2021*  INSTITUT PENGURUSAN TEKNOLOGI DAN KEUSAHAWANAN | |
| TUGASAN PENILAIAN AKHIR  SEMESTER 2 SESI 2020/2021  **(KURSUS : BITZ)**  **(KOD KURSUS : BLHW 1762 )** | |
| NAMA PENUH PELAJAR  & FOTO | Muhammad Izham Bin Norhamadi |
| NO MATRIK | B032020039 |
| PROGRAM / FAKULTI | BITZ, FTMK |
| SEKSYEN | S2G1 |
| NAMA PENSYARAH | Dr. Norun Najjah Binti Ahmat |
| TARIKH HANTAR | 26/6/2021 |

# Bahagian A: Soalan Esei

## 1. a) Huraikan elemen jasmani dan rohani manusia mengenai isu kesihatan mental khususnya dalam kalangan remaja.

Kehidupan manusia pada hari ni penuh dengan kesibukan menjalankan tugas dan tanggungjawab. Dalam memenuhi tanggungjawab kehidupan seperti pengajian dan pekerjaan, remaja berkemungkinan mendapat tekanan mental dan stres lebih kerap berbanding remaja pada zaman dahulu. Oleh itu, pentingnya remaja pada hari ini untuk menerapkan unsur jasmani dan rohani dalam kehidupan mereka.

Elemen jasmani memberi tumpuan kepada kesihatan tubuh badan individu, keupayaan untuk menjaga kesihatan tubuh badan sendiri dengan melakukan aktiviti-aktiviti kesihatan dan riadah yang sempurna. Sekiranya kesihatan remaja terjejas, mereka akan menjadi kurang aktif yang mengakibatkan mereka berasa murung terhadap diri. Remaja haruslah aktif dalam melakukan aktiviti fizikal kerana badan mereka sering mempunyai tenaga yang banyak sejajar dengan usia mereka. Dengan memanfaatkan tenaga fizikal bukan sahaja mereka dapat menjaga kesihatan tubuh malah mereka boleh mengembangkan bakat dan kemahiran. Ini juga secara tidak langsung membantu mental mereka untuk berada dalam keadaan yang baik walaupun berdepan dengan stress kerana mereka akan berasa yakin dengan kemampuan diri. Oleh itu, pentingnya aktiviti jasmani diterapkan dalam alam persekolahan supaya mereka akan terus menjaga kesihatan menjelang kedewasaan.

Elemen rohani memberi tumpuan kepada sifat kejiwaan, kesedaran dan peringatan bahawa adanya Tuhan sebagai Pencipta. Sifat rohani juga ialah menghargai dan mensyukuri alam sebagai pemberian Tuhan dan mendisiplinkan diri untuk berakhlak mulia dan mengamalkan nilai-nilai murni. Tanpa rohani yang kukuh, remaja akan mempersoalkan kepentingan kewujudan mereka dalam menjalankan tugasan kehidupan lalu menyumbang terhadap tindakan ekstrem seperti mencederakan atau mengbaikan nyawa diri. Dengan rohani manusia akan mengetahui bahawa setiap umat dicipta Tuhan mempunyai tujuan dan tangunggjawab masing – masing dalam kehidupan. Oleh itu, remaja haruslah dipupuk nilai – nilai murni dan menghormati orang lain sebagai ciptaan Tuhan yang indah.

## b) Jelaskan sejauhmanakah kepentingan dan kesannya memahami falsafah teori dan falsafah praktikal dalam kehidupan manusia masa kini.

Falsafah merangkumi kesemua usaha – usaha daya fikir, bidang-bidang kajian seperti matematik dan sains alam seperti fizik, ilmu falak dan biologi serta masalah-masalah falsafah. Falsafah sangat relevan pada masa kini kerana ia mempengaruhi bagaimana kita melihat alam dan manusia dengan pengedaran maklumat yang pantas melalui teknologi moden. Falsafah moden terbahagi kepada falsafah teori dan amali yang berasal daripada Aristotle tentang falsafah semula jadi dan falsafah moral.

Falsafah teori adalah pandangan yang mencuba untuk menjelaskan atau meneliti sesuatu permasalahan dari pandangan falsafah. Cabang – cabang falsafah teori merangkumi metafizik, epistemologi, dan psikologi. Pentingnya peranan falsafah teori adalah untuk manusia mengkaji dan memahami alam dengan melontarkan persoalan seperti apakah itu alam, kehidupan, pemikiran dan tuhan. Falsafah teori juga penting dalam memahami kewujudan dan bagaimana seseorang manusia berfikir. Antara permasalahan yang memerlukan falsafah teori pada hari ini adalah vaksin sebagai hak manusia dan kesaksamaan jantina. Kesannya kita sebagai manusia akan mendapat kefahaman yang lebih mendalam terdapat tindakan dan pendirian orang lain malah memupuk diri untuk menghargai keindahan alam.

Falsafah praktikal didefinisikan sebagai kajian terhadap asas-asas falsafah untuk mencapai pemikiran yang praktikal dengan penekanan terhadap nilai, pandangan terhadap kehidupan dan kelakuan yang diterima sebagai normal. Cabang aliran falsafah praktikal barat adalah perenialisme, progresvisme, rekonstruktisvisme, dan essensialisme. Pentingya peranan falsafah praktikal adalah untuk mendorong manusia mecari ilmu dan kebenaran serta membekalkan seseorang manusia dengan ilmu yang cukup untuk berkhidmat didalam sesuatu masyarakat. Falsafah ini juga menekankan terhadap peningkatan diri dan perkembangan potensi setiap individu. Kesannya terbentuklah insan-insan muda yang bersifat progresif dalam meningkatkan potensi diri pada pelbagai bidang yang secara tidak langsung membentuk masyarakat yang progresif.

## Rujukan

1. Shimahelmi, 11 Oct 2012, Unsur jasmani dan rohani, <https://www.slideshare.net/shimahelmi/unsur-jasmani-n-rohani>
2. IPG KPP, 18 Jan 2014 , Falsafah dan Pendidikan di Malaysia, <https://www.slideshare.net/anbaarasi/fpk-2baru>
3. KLIK, 7 June 2014, Kesihatan mental untuk remaja, <https://www.klik.com.my/item/story/5797829/kesihatan-mental-untuk-remaja>
4. Wikipedia Falsafah teori, <https://ms.wikipedia.org/wiki/Falsafah_teori>
5. Wikipedia, Epistemologi, <https://ms.wikipedia.org/wiki/Epistemologi>
6. Wikipedai, Metafizik, <https://ms.wikipedia.org/wiki/Metafizik>
7. Yahaya Jusoh, 2012, Falsafah Ilmu dalam Al-Quran: Ontologi, Epistemologi, dan Aksiologi

## 2. a) Bincangkan definisi dan kriteria Ideologi Darwinisme

Darwinisme adalah teori atau fahaman evolusi biologi yang dikembangkan oleh Charles Darwin yang menyatakan bahawa semua spesies organisma menjalani evolusi dari satu spesies ke peringkat seterusnya untuk memenuhi dan meningkatkan kebolehan individu untuk bersaing, membiak, dan menjalankan kehidupan. Darwin menamakan proses ini sebagai “Evolution by Natural Selection”. Pelbagai ahli ilmuan dalam sejarah menolak atau menerima teori ini dengan pembahasan masing-masing dan ramai juga yang mendapati terutamanya ahli ilmuan Islam yang mendapati kecacatan pada teori tersebut dengan kajian.

Antara kriteria ideologi Darwinisme ialah semua yang hidup akan bertukar bentuk dan fungsi dari generasi ke generasi. Teori evolusi ini adalah hasil dari pemikiran materialis yang menjelaskan alam semesta melalui faktor-faktor material. Selain itu, ideologi ini berpendapat bahawa spesies generasi baharu akan mempunyai lebih tinggi ketahanan untuk hidup berbanding spesies generasi lepas. Tanggapan – tanggapan ini penuh dengan keraguan kerana hanya berpandukan akal manusia untuk membayangkan perubahan dari spesies sehingga menjadi manusia.

## b) Jelaskan satu impak Teori Darwinisme terhadap masyarakat dari sudut falsafah agama, politik dan ekonomi.

Teori Darwinisme memberi impak yang besar terhadap pemikiran masyarakat pada hari ini sebagai satu spesies dan kewujudan. Impak Teori Darwinisme dari sudut agama ialah terhasilnya pendapat bahawa manusia ini terhasilnya dari evolusi yang sempurna. Akibatnya segolongan masyarakat manusia terhasilnya secara semula jadi tanpa dipengaruhi oleh kuasa besar.Teori ini tidak diterima kebenarannya kerana pertama, ia bertentangan dengan ajaran agama yang mengungkapkan manusia pertama Adam a.s. dan wujudnya manusia dari keturunan Adam a.s. kedua, terdapatnya kajian bahawa manusia asalnya dari tanah dan bukan dari spesies yang lain. Kesan teori ini terwujudnya ideologi Atheisme yang tidak mempercayai kewujudan tuhan kerana tidak menerima keajaiban bagaimana terciptanya manusia.

Seterusnya impak Teori Darwinisme terhadap politik ialah terhasilnya pemikiran bahawa segelintir keturunan adalah lebih berkuasa berbanding keturunan lain. Teori ini tersirat dengan pemikiran orang zaman dahulu yang melihat keturunan raja dengan darjat yang tinggi sehingga ada yang melihat raja sebagai bayangan tuhan. Pada hari ini, kita dapat melihat pelbagai diskriminasi terhadap sesuatu bangsa tanpa sebab-sebab yang muhasabah. Sebagai contoh, di Amerika kita dapat melihat keturunan Asian yang hidup di Amerika sering dipandang prejudis oleh masyarakat walaupun mereka telah berkhidmat lama dalam negara tersebut. Kesan teori ini berlakunya penindasan di dalam masyarakat hanya kerana terdapat perbezaan bangsa dan warna kulit.

Pada pandangan ekonomi pula, berlakunya isu rasuah dan penipuan perdagangan di kalangan masyarakat. Ini kerana Darwinisme dikembangkan oleh orang lain menjadi idea “Survival of the Fittest” yang secara asasnya mempergunakan dan memijak atas orang lain untuk mencapai kejayaan dalam ekonomi. Ideologi ini adalah salah dan tidak boleh digunakan pada kerana untuk mendapat kerjaya yang baik pada zaman moden ini kita memerlukan ilmu dan hubungan dengan orang lain. Kesannya segelintir masyarakat melihat satu-satunya cara untuk mencapai kejayaan adalah dengan menipu dan rasuah.

## Rujukan

1. Wikipedia, Darwinism, <https://en.wikipedia.org/wiki/Darwinism>
2. Wikipedai, Kesan sosial teori evolusi - Social effects of evolutionary theory, <https://ms.vvikipedla.com/wiki/Social_effects_of_evolutionary_theory>
3. Syafi'i, Ahmad. "KRITIK ISLAM ATAS TEORI EVOLUSI DARWIN (SUATU KAJIAN TENTANG ASAL-USUL KEHIDUPAN MANUSIA)." HUNAFA: Jurnal Studia Islamika 3.3 (2006): 263-274.
4. American Atheists, What is Atheism?, <https://www.atheists.org/activism/resources/about-atheism/>
5. Sutrisno, Wahyudi, 2015.Teori Evolusi Darwin dalam Perspektif Islam. Diss. Universitas Muhammadiyah Surakarta
6. Harun Yahya, 4 Mei 2017, Darwinisme ajar masyarakat pentingkan diri, <https://www.bharian.com.my/kolumnis/2017/05/278774/darwinisme-ajar-masyarakat-pentingkan-diri>