

BLHW 2722 Penghayatan Etika dan Peradaban

Sem 1 2022/2023

Analisa Data Dapatan Kajian

Analisa Penipuan Penawaran Pekerjaan Di Luar Negara Dalam Kalangan Rakyat Malaysia

Ahli Kumpulan 7:

1. Muhammad Izham Bin Norhamadi B032020039
2. Ahmad Sha Herizam Bin Tahir B032020009
3. Affendy Elyas Bin Azhari Sharidan B032020024
4. Muhammad Rifqi Bin Ramlan B032020028
5. Muhammad Arif Firdaus Bin Md Zabidi B032110004
6. Mohamad Firdaus Bin Sariff B032110035

Pensyarah:

DR SHAHRUL ANUAR BIN MOHAMED

# Jadual Konteks

[Jadual Konteks 2](#_Toc1963007700)

[Jadual Rajah 3](#_Toc1773545324)

[Bab 1 Pengenalan 4](#_Toc585769274)

[Bab 2 Objektif Kajian 6](#_Toc1030738043)

[Bab 3 Sorotan Literatur 8](#_Toc920137129)

[Bab 4 Kaedah Penyelidikan 12](#_Toc1181734395)

[Bab 5 Penemuan dan Perbincangan Hasil Kajian 13](#_Toc1211042114)

[Bahagian A Info Responder 13](#_Toc1005008995)

[Bahagian B Objektif 1 15](#_Toc1429527958)

[Bahagian C Objektif 2 18](#_Toc1518124081)

[Bahagian D Objektif 3 22](#_Toc691970843)

[Bahagian E Cadangan 26](#_Toc671904)

[Bab 6 Rumusan 28](#_Toc885873476)

[Senarai Rujukan 29](#_Toc1966419932)

[Lampiran 30](#_Toc125807376)

# Jadual Rajah

[Rajah 1 A-1 Bilangan per Umur 13](#_Toc120479753)

[Rajah 2 A-2 Bilangan per Bangsa 13](#_Toc120479754)

[Rajah 3 A-3 Bilangan per Agama 13](#_Toc120479755)

[Rajah 4 A-4 Pekerjaan 13](#_Toc120479756)

[Rajah 5 B-1 Mendapat tawaran 15](#_Toc120479757)

[Rajah 6 B-2 Terfikir untuk bekerja 15](#_Toc120479758)

[Rajah 7 B-3 Iklan peluang pekerjaan 16](#_Toc120479759)

[Rajah 8 B-4 Menerima kiriman e-mel 16](#_Toc120479760)

[Rajah 9 B-5 Menjawab panggilan 16](#_Toc120479761)

[Rajah 10 B-6 Mendapat tawaran tidak munasabah 17](#_Toc120479762)

[Rajah 11 C-1 Mengetahui kesan penipuan 18](#_Toc120479763)

[Rajah 12 C-2 Mendapati kekurangan pekerjaan 18](#_Toc120479764)

[Rajah 13 C-3 Mendengar kes sindiket 19](#_Toc120479765)

[Rajah 14 C-4 Pertimbangan untuk bekerja 19](#_Toc120479766)

[Rajah 15 C-5 Menerima sesuatu pekerjaan 19](#_Toc120479767)

[Rajah 16 C-6 Mengetahui cara sindiket penipuan 20](#_Toc120479768)

[Rajah 17 D-1 Menyelidik sesuatu pekerjaan 22](#_Toc120479769)

[Rajah 18 D-2 Menyelidik latar belakang syarikat 22](#_Toc120479770)

[Rajah 19 D-3 Mengenalpasti alamat e-mel 23](#_Toc120479771)

[Rajah 20 D-5 Mengetahui pekerjaan dan gaji munasabah 23](#_Toc120479772)

[Rajah 21 D-6 Mempercayai syarikat menggunakan platform komunikasi formal 24](#_Toc120479773)

[Rajah 22 D-7 Menjangka syarikat meminta maklumat peribadi berlebihan 24](#_Toc120479774)

[Rajah 23 E Cadangan 26](#_Toc120479775)

# Bab 1 Pengenalan

Terdapat satu jenayah yang masih berleluasa di dalam Malaysia iaitu penipuan penawaran pekerjaan di luar negara dalam kalangan rakyat Malaysia. Matlamat utama penjenayah yang melakukan penipuan ini adalah untuk merompak wang daripada pencari kerja. Terdapat dua kaedah, yang pertama ialah pengambil pekerja palsu akan meminta wang sebagai bayaran pendahuluan sebelum mengesahkan pekerjaan dan kaedah kedua ialah mencuri identiti mangsa. Satu penipuan pekerjaan terkenal yang ditawarkan di luar negara ialah keldai wang atau mudah dikenali sebagai *money mules.* Keldai wang adalah individu yang direkrut oleh penjenayah untuk menggunakan akaun bank peribadi mangsa sebagai akaun perantara untuk operasi pengubahan wang haram.

Analisa yang dibuat ini ialah untuk mengukur tahap kesedaran rakyat Malaysia dalam penipuan penawaran pekerjaan di luar negara. Boleh dilihat di dalam analisa ini bahawa di dalam kalangan rakyat Malaysia sedar dalam mengetahui kesan penipuan penawaran pekerjaan, mendapati kurangnya peluang pekerjaan dalam negara dan pernah mendengar kes sindiket penipuan kerja di luar negara. Mereka juga tahu untuk mengambil langkah berjaga-jaga dengan menyelidik sesuatu pekerjaan yang ditawarkan dan latar belakang syarikat sebelum menerimanya

Cadangan juga didapati oleh responden di dalam analisa ini sebagai contoh iaitu mengadakan ceramah kesedaran terhadap golongan muda mengenai kesan-kesan menjadi mangsa penipuan penawaran pekerjaan ini. Selain itu, menyediakan peluang pekerjaan yang mudah didapati di dalam Malaysia. Akhir sekali menghasilkan poster dan pengiklanan tentang kesan penipuan penawaran pekerjaan di seluruh Malaysia. Cadangan yang diberikan agak bernas dan boleh diterapkan untuk memberi kesedaran yang lebih ke atas rakyat Malaysia.

# Bab 2 Objektif Kajian

Memandangkan kes penipuan penawaran pekerjaan di luar negara dalam kalangan rakyat Malaysia semakin meningkat saban tahun. Oleh yang demikian, kajian ini dilakukan untuk mengkaji langkah-langkah menangani serta faktor-faktor yang menyebabkan peningkatan kes tersebut. Terdapat beberapa objektif kajian yang dapat dikenalpasti bagi mengkaji isu penipuan penawaran pekerjaan. Objektif pertama kajian ini adalah mengenalpasti kelompok masyarakat terlibat dengan kes sindiket pekerjaan di Malaysia. Hal ini bagi mengenalpasti golongan atau lapisan usia masyarakat yang mudah terdedah atau terpengaruh dengan sindiket penipuan penawaran pekerjaan sama ada golongan remaja, dewasa ataupun lepasan graduan. Melalui kajian ini juga diharapkan dapat membuka mata ramai pihak bagi memberi fokus kepada golongan yang mudah terdedah atau terpengaruh dengan sindiket penipuan penawaran pekerjaan.

Selain itu juga, untuk mengkaji faktor-faktor mangsa mengambil tawaran pekerjaan adalah merupakan objektif kedua bagi kajian ini dilakukan. Hal ini bagi mengumpul data-data yang menjadi punca utama atau faktor utama yang medorong mangsa untuk mengambil tawaran pekerjaan. Malah, kajian ini juga dapat mengenalpasti sama ada mangsa menerima tawaran adalah disebabkan kekangan hidup, masalah kewangan atau sebagainya. Justeru itu, hal ini juga dipengaruhi oleh kepesatan perkembangan teknologi yang dapat menyebabkan mangsa mudah tertipu untuk menerima sebarang penawaran pekerjaan. Melalui kajian ini juga diharapkan dapat mengurangkan jumlah kes penipuan penawaran pekerjaan setelah mengetahui faktor utama yang menyebabkan mangsa nekad menerima penawaran pekerjaan di luar negara.

Di samping itu, objektif ketiga kajian ini adalah mendedahkan langkah-langkah untuk mengelakkan menjadi mangsa penawaran pekerjaan palsu. Hal ini kerana kurangnya pengetahuan serta pendedahan kepada masyarakat tentang bahayanya atau kesan buruk yang akan berlaku sekiranya menerima tawaran pekerjaan daripada sindiket penipuan penawaran pekerjaan. Malah, kajian ini juga untuk menganlpasti langkah-langkah yang boleh diambil oleh semua pihak sama ada dari pihak kerjaan, ibu bapa, masyarakat serta individu itu sendiri. Justerus itu, langkah yang proaktif harus segera dilakukan supaya dapat membendung sindiket ini yang semakin berleluasa serta dapat mengurangkan jumlah mangsa yang kian meningkat saban tahun.

# Bab 3 Sorotan Literatur

Menurut kajian oleh Athira Das dari jurnal *Techniques to Analyse, Identify & Verify the Online Job Offers by Fake Companies World Wide*, job scam ialah activiti-aktiviti penipuan oleh satu kumpulan yang menyamar sebagai pengambil pekerja dengan menawarkan jawatan-jawatan bersama gaji yang lumayan. Matlamat utama scam ini adalah untuk merompak wang daripada pencari kerja dalam dua kaedah. Kaedah pertama ialah pengambil pekerja palsu akan meminta wang sebagai bayaran pendahuluan sebelum mengesahkan pekerjaan dan kaedah kedua ialah mencuri identiti mangsa. Antara teknik untuk mengesahkan sesebuah syarikat ialah menyelidik latar belakang, menggunakan enjin carian seperti Google, menyemak kes penipuan terkini, menyemak akaun e-mel, mengesahkan URL, mengesyaki sebarang permintaan bayaran dan mengesahkan dengan Registrar of Companies (ROC). Kesimpulannya penipuan dari scammer boleh mengakibatkan kehilangan wang dan kecurian maklumat peribadi.

Selain itu, salah satu penipuan pekerjaan terkenal yang ditawarkan di luar negara ialah keldai wang atau mudah dikenali sebagai money mules. Berdasarkan kajian yang dilakukan oleh Mohanamerry Vedamanikam dan Saralah Devi Mariamdaran Chethiyar dari jurnal *Money Mule Recruitment Among University Students In Malaysia: Awareness Perspective*, keldai wang atau money mules ialah individu yang direkrut oleh penjenayah dengan menggunakan akaun perbankan peribadi mangsa sebagai akaun perantara dalam aktiviti pengubahan wang haram. Penjenayah menyamar menjadi perekrut untuk menawarkan tawaran pekerjaan keldai wang ini kepada mangsa dengan ganjaran yang lumayan, namun ini menjadikan mangsa terdedah dengan tindakan undang-undang dan secara automatik membuat penjanayah sukar untuk dijejaki. Oleh itu, setiap individu mestilah sentiasa menyemak secara mendalam perkerjaan yang bakal diterima supaya tidak terperangkap dalam kes wang keldai ini.

Seterusnya, menurut kajian oleh Muhammad Saufi Zulqaram Rosli, Nur Irsya Alia Ahmad Shakir dan Ilya Yasnoriza Ilyas dari jurnal *The Level Of Awareness Towards Money Mules In Malaysia*, analisis data daripada jadual di dalam jurnal menunjukkan bahawa kebanyakan responden sedar tentang bahaya memberikan butiran bank mereka kepada seseorang (Mean=3.75). Kenyataan ini boleh disokong oleh kajian daripada (Parry 2021) yang menyatakan bahawa adalah tidak selamat untuk memberikan butiran bank anda dengan mudah kepada sesiapa sahaja. Bilangan responden yang sama menyatakan bahawa mereka akan curiga jika orang yang tidak dikenali ingin menggunakan akaun bank mereka untuk memindahkan atau menerima wang (Mean=3.75). Ini boleh dibuktikan dengan kajian daripada Suruhanjaya Perdagangan Persekutuan Amerika Syarikat (2021), yang menyatakan bahawa pemindahan wang atau penghantaran dana kepada orang yang tidak dikenali adalah sangat berisiko. Secara keseluruhannya, purata min bagi tahap kesedaran terhadap keldai wang di Malaysia ialah (Mean=3.53). Ia dibuktikan dengan kajian Vedamanikan dan Chethiyar (2020), menyatakan tentang kesedaran keldai wang terutamanya dalam kalangan pelajar universiti.

Di samping itu, Fatin Adha Murad, Mohammad Rahim Kamaluddin, Wan Shahrazad Wan Sulaiman, Rozainee Khairudin dalam kajian mereka yang bertajuk Psikologi Kemangsaan Jenayah Penipuan Komersil, mereka menyatakan terdapat pelbagai jenis jenayah yang dikaitkan jenayah penipuan komersil dan antaranya adalah penipuan jawatan kosong. Hasil kajian Mohd Ezri Saad dan Siti Norul Huda Sheikh Abdullah (2018) memberikan perincian bahawa individu di Malaysia yang berumur antara 25 hingga 45 tahun, berkahwin, mempunyai tahap pendidikan peringkat Diploma, kurang kemahiran literasi komputer dan kurang kesedaran jenayah siber mudah menjadi mangsa dalam kajian mereka yang melibatkan seramai 280 orang. Tujuan utama jurnal kajian mereka adalah melihat faktor-faktor psikologikal yang mempengaruhi individu menjadi mangsa jenayah penipuan komersil. Justeru itu, Modic dan Lea (2013) mendapati terdapat faktor sosial psikologikal yang mempengaruhi pematuhan kepada scam iaitu pengaruh sosial, pematuhan kepada pihak berkuasa, keperluan untuk konsistensi (need for consistency) dan kurang kawalan diri.

Dalam pada itu, berdasarkan kajian dibuat oleh Alexandrea J Ravenelle, Erica Janko dan Ken Cai Kowalski yang bertajuk *Good jobs, scam jobs Detecting, normalizing, and internalizing online job scams during the COVID-19 pandemic*, pekerjaan baik yang membenarkan kerja jauh telah membolehkan profesional kolar putih tinggal di rumah semasa COVID-19, tetapi bagi pekerja yang tidak menentu, iklan dalam talian untuk pekerjaan dari rumah selalunya penipuan. Dalam artikel ini, berdasarkan temu bual mendalam yang dijalankan antara April dan Julai 2020 dengan hampir 200 pekerja tidak menentu, kami mendapati bahawa pekerja tidak menentu kerap menghadapi penipuan iklan pekerjaan melalui media digital. Berdasarkan konsep Swidler tentang kit alat budaya dan logik budaya, kami mendapati bahawa dalam masa ketidakpastian ini, pekerja lalai untuk menumpukan pada tanggungjawab peribadi yang wujud dalam budaya tidak selamat. Berikutan logik budaya tanggungjawab peribadi, pencari kerja tidak menyalahkan tapak web carian kerja kerana membenarkan penipuan disiarkan, tetapi menormalkan keadaan, menggunakan repertoir pengesanan penipuan sebagai tindak balas. Di samping itu, penemuan yang mengiklankan "pekerjaan yang baik" selalunya merupakan penipuan yang menjejaskan keinginan pekerja untuk meneruskan pencarian pekerjaan dan persepsi potensi kejayaan masa depan.

Akhir sekali berdasarkan artikel *Individual differences in susceptibility to online influence: A theoretical review*  oleh Emma J. kewujudan internet menyebabkan berjuta orang disasarkan di dalam sindiket penipuan yang aktif beroperasi di luar sempadan negara mangsa yang sebelum ini tidak tercapai. Kebesaran internet telah meningkatkan peluang oportunitis untuk *social engineer* orang lain dalam talian dengan hasrat keuntungan dan kecurian. Berlakunya penipuan kerana penipu mecipta senario yang mencetus emosi seperti panik, keterujaan, rasa ingin tahu atau empati di mana mangsa akan berasa yakin untuk bertindak. Kajian berpendapatan orang ramai sering memandang rendah terhadap kelemahan mereka menghadapi *phishing attack*. Antara teknik yang kerap digunakan untuk mempengaruhi mangsa ialah menyamar sebagai pihak berkuasa, mencipta personaliti yang disukai, komitmen mangsa seperti pembayaran kecil, mencipta had masa, menjanjikan ganjaran dan kehilangannya jika lambat bertindak. Kesimpulannya, terdapat pelbagai faktor yang menentukan ketahanan seseorang individu menghadapi *phishing attack* seperti umur, jantina, kepercayaan, personaliti dan pengalaman seseorang.

# Bab 4 Kaedah Penyelidikan

Untuk mendapatkan maklumat terhadap kajian yang dilakukan berdasarkan fakta dan info yang sahih serta tepat, beberapa kaedah penyelidikan telah dilakukan dengan menganalisis keabsahan setiap fakta dan info yang diperolehi. Antara kaedah penyelidikan yang dilakukan ialah :

1. Laman sesawang

Untuk permulaan, laman sesawang digunakan untuk mendapatkan maklumat awal dan idea terhadap tajuk kajian di atas. Melalui kaedah ini, maklumat yang diperolehi akan dinilai keabsahan maklumat serta sumbernya.

1. Soal selidik

Sebanyak 30 respoden telah diperolehi daripada pelbagai pihak. Penggunaan Google Form sebagai medium untuk mendapatkan respon dan pandangan serta pendapat daripada pelbagai pihak. Kaedah ini digunakan bertujuan untuk mendapatkan maklum balas di dalam rakyat malaysia terhadap kesedaran dan pengetahuan yang melibatkan tajuk kajian di atas.

1. Media

Menggunakan platform media sosial seperti Facebook, Twitter, Youtube, Tiktok dan sebagai medium untuk membuat pemerhatian serta menganalisa terhadap kes-kes di dalam kajian. Kaedah pemerhatian di platform media sosial digunakan untuk mengumpulkan maklumat terhadap kes yang sedang berlaku serta kes yang telah diselesaikan.

1. Artikel / jurnal

Pengunaan kaedah ini bertujuan untuk menyemak dan menganalisa terhadap kes-kes yang telah ditutup dan selesai kajian terhadapnya. Pengunaan kaedah ini dapat menganalisa mengenai siapa, apa, kenapa dan sebab sesuatu kes itu berlaku.

# Bab 5 Penemuan dan Perbincangan Hasil Kajian

## Bahagian A Info Responder

Maklumat responden

|  |  |  |  |  |  |
| --- | --- | --- | --- | --- | --- |
| Umur | < 18 | 18 - 30 | 31 - 40 | 41 - 50 | 50 > |
| Bilangan | 2 | 21 | 0 | 3 | 4 |

Rajah 1 A-1 Bilangan per Umur

|  |  |  |  |
| --- | --- | --- | --- |
| Bangsa | Melayu | Cina | India |
| Bilangan | 26 | 2 | 2 |

Rajah 2 A-2 Bilangan per Bangsa

|  |  |  |  |
| --- | --- | --- | --- |
| Agama | Islam | Buddha | Hindu |
| Bilangan | 27 | 2 | 1 |

Rajah 3 A-3 Bilangan per Agama

Rajah-rajah menunjukkan majoriti data yang didapati berusul daripada golongan remaja dewasa (18 – 30) kerana survei tersebut banyak diagihkan diantara rakan sekelas universiti. Berdasarkan rajah di atas bangsa yang merupakan majoriti data ialah Melayu kerana mengikut data Bumiputera merangkumi 62.5% populasi Malaysia manakala Cina merangkumi 20.6% dan India merangkumi 6.2% (Index Mundi, 2021). Majoriti peserta survei juga menganut Islam kerana 63.5% populasi Malaysia menganut Islam, manakali Buddha merangkumi 18.7% dan Hinu merangkumi 6.1% (Wikipedia, 2020).

|  |  |  |  |  |
| --- | --- | --- | --- | --- |
| Pekerjaan | Pelajar | Kerajaan | Swasta | Tidak Bekerja |
| Bilangan | 20 | 5 | 3 | 2 |

Rajah 4 A-4 Pekerjaan

Rajah di atas menunjukkan bilangan responder berdasarkan pekerjaan masing-masing. Seramai 20 orang merupakan pelajar, 5 orang bekerja di dalam sector kerajaan, 3 orang bekerja di dalam sector swasta dan 2 orang yang tidak bekerja. Berdasarkan rajah di atas pelajar merupakan golongan yang ramai iaitu sebanyak 20 orang. Hal ini demikian kerana survei ini didedahkan kepada kebanyakan pelajar-pelajar di dalam grup media sosial terutama sekali pelajar-pelajar UTeM.

Kesimpulannya, data yang didapati dari survei ini cenderung kepada responden remaja dewasa (18 -30) atau lingkungan pelajar pengajian tinggi, berbangsa Melayu dan beragama Islam.

|  |  |  |  |  |
| --- | --- | --- | --- | --- |
| **Saya pernah mendapat tawaran kerja di luar negara**. | | | | |
| Pilihan | Tidak Setuju | Kurang Setuju | Setuju | Sangat Setuju |
| Bilangan | 15 | 15 | 0 | 0 |

## Bahagian B Objektif 1

Mengenalpasti kelompok masyarakat terlibat dengan kes sindiket pekerjaan di Malaysia.

Rajah 5 B-1 Mendapat tawaran

Berdasarkan rajah diatas, kesemua responden **tidak setuju** atau **kurang setuju** yang bermaksud mereka tidak pernah mendapat tawaran kerja di luar negara. Diandaikan responden yang memilih **kurang setuju** kerana mereka pernah mendapat tawaran kerja yang bukan untuk bekerja di luar negara.

|  |  |  |  |  |
| --- | --- | --- | --- | --- |
| **Saya pernah terfikir untuk bekerja di luar negara di usia muda**. | | | | |
| Pilihan | Tidak Setuju | Kurang Setuju | Setuju | Sangat Setuju |
| Bilangan | 8 | 12 | 5 | 5 |

Rajah 6 B-2 Terfikir untuk bekerja

Berdasarkan rajah di atas, bilangan responden tertinggi bagi pilihan ‘Saya pernah terfikir untuk bekerja di luar negara di usia muda’ ialah **kurang setuju** iaitu seramai 12 orang. Ini bermaksud mereka kurang berfikir untuk bekerja di luar negara negara di usia muda berkemungkinan besar mereka merasakan bekerja di luar negara memerlukan kos sara diri yang tinggi lebih-lebih lagi di usia muda yang masih memerlukan pengalaman bekerja yang lama supaya dapat bertahan berkerja di negara asing. Mengikut data survei hanya responden berumur 18 – 30 yang berkeinginan untuk bekerja di luar negara. Ini boleh disimpulkan golongan muda yang berkeinginan untuk melihat dan mengalami kehidupan di negara asing.

|  |  |  |  |  |
| --- | --- | --- | --- | --- |
| **Saya pernah ternampak iklan peluang pekerjaan di luar negara melalui media sosial** | | | | |
| Pilihan | Tidak Setuju | Kurang Setuju | Setuju | Sangat Setuju |
| Bilangan | 7 | 11 | 11 | 1 |

Rajah 7 B-3 Iklan peluang pekerjaan

Berdasarkan rajah di atas, sejumlah 18 responden yang tidak pernah melihat iklan peluang pekerjaan di luar negara melalui media sosial, dengan andaian 11 responden yang tidak mengingati samada terlihatnya. 12 responden yang **setuju** atau **sangat setuju** melihatnya berumur 18 – 30 yang dapat ditakrifkan berpunca dari mereka aktif di media sosial. Paparan iklan di media sosial juga boleh berubah mengikut pencarian mereka di *internet* sebagai contoh pencarian kelapangan jawatan.

|  |  |  |  |  |
| --- | --- | --- | --- | --- |
| **Saya pernah menerima kiriman e-mel bekerja tanpa memohon jawatan** | | | | |
| Pilihan | Tidak Setuju | Kurang Setuju | Setuju | Sangat Setuju |
| Bilangan | 15 | 10 | 4 | 1 |

Rajah 8 B-4 Menerima kiriman e-mel

Berdasarkan rajah di atas, majoriti responden tidak pernah menerima e-mel yang mengiklankan kekosongan jawatan. Sebuah kajian melibatkan 4000 orang Malaysia berumur 15 – 64 tahun menunjukkan hanya 33% dari sampel kajian yang menggunakan email manakala 71% dari sampel menggunaan sebarang rangkaian sosial seperti Facebook (Nielsen, 2010). Kajian ini dapat disimpulkan bahawa majoriti responden tidak kerap menggunakan atau melihat *inbox* e-mel mereka. Responden yang menjawab **setuju** atau **sangat setuju** tergolong dari kategori pelajar dan pekerja sektor awam yang kerap menerima e-mel yang banyak di dalam organisasi mereka.

|  |  |  |  |  |
| --- | --- | --- | --- | --- |
| **Saya pernah menjawab panggilan antarabangsa yang menawarkan peluang pekerjaan** | | | | |
| Pilihan | Tidak Setuju | Kurang Setuju | Setuju | Sangat Setuju |
| Bilangan | 10 | 15 | 5 | 0 |

Rajah 9 B-5 Menjawab panggilan

Berdasarkan rajah di atas, majoriti responden **tidak setuju** atau **kurang setuju** menerima panggilan antarabangsa yang menawarkan peluang pekerjaan. Berkemungkinan responden memilih **kurang setuju** kerana tidak pasti panggilan yang diterima berusul dari antarabangsa. Walau-bagaimanapun paggilan *scam* dari antarabangsa masih lagi berlaku hingga hari ini (Ruxyn, 2017). Responden yang memilih **setuju** adalah dari golongan pelajar Melayu.

|  |  |  |  |  |
| --- | --- | --- | --- | --- |
| **Saya pernah mendapat tawaran yang tidak munasabah** | | | | |
| Pilihan | Tidak Setuju | Kurang Setuju | Setuju | Sangat Setuju |
| Bilangan | 11 | 13 | 5 | 1 |

Rajah 10 B-6 Mendapat tawaran tidak munasabah

Berdasarkan rajah di atas, majoriti responden **tidak setuju** atau **kurang setuju** mendapat tawaran yang tidak munasabah. Ini kerana pengambil pekerja palsu akan menyatakan jawatan kosong yang ditawarkan datang bersama gaji dan ganjaran yang lumayan untuk menarik minat terutamanya kepada pelajar yang memerlukan pendapatan untuk menampung kos pengajian (Vedamanikam, 2020). Oleh itu banyak tawaran yang didapati kelihatan terlalu bagus untuk menjadi kenyataan. Disamping itu responden yang memilih **setuju** dan **sangat setuju** tergolong dari pelajar dan tidak bekerja.

Kesimpulannya dari data survei yang didapati majoriti responden tidak berhasrat dan tidak terdedah kepada penipuan penawaran pekerjaan luar negara. Namun terdapat segelintir responden, terutamanya dari golongan remaja dewasa dan pelajar berhasrat untuk bekerja di negara asing sebagai meluaskan pengalaman dan kerjaya.

## Bahagian C Objektif 2

Mengkaji faktor-faktor mangsa mengambil tawaran pekerjaan palsu

|  |  |  |  |  |
| --- | --- | --- | --- | --- |
| **Saya mengetahui kesan penipuan penawaran pekerjaan** | | | | |
| Pilihan | Tidak Setuju | Kurang Setuju | Setuju | Sangat Setuju |
| Bilangan | 1 | 5 | 16 | 8 |

Rajah 11 C-1 Mengetahui kesan penipuan

Berdasarkan rajah di atas, majoriti responden **bersetuju** mereka dapat mengetahui kesan penipuan penawaran pekerjaan. Kes sindiket penipuan kerap dipaparkan di sosial media dan akhbar berita apatah lagi apabila mangsa terdesak untuk mencari sumber kewangan yang stabil di dalam ekonomi hari ini. Penduduk juga sedar matlamat *scammer* adalah untuk mencuri wang mangsa menggunakan kejuruteraan sosial. 6 responden yang memilih **tidak setuju** atau **kurang setuju** berunsur dari julat umur 18 tahun ke bawah, 18 – 30 tahun dan 40 tahun keatas dengan anggaran mereka tidak pernah menemui kes sindiket penipuan pada akhbar berita.

|  |  |  |  |  |
| --- | --- | --- | --- | --- |
| **Saya mendapati kurangnya peluang pekerjaan dalam negara** | | | | |
| Pilihan | Tidak Setuju | Kurang Setuju | Setuju | Sangat Setuju |
| Bilangan | 1 | 3 | 17 | 9 |

Rajah 12 C-2 Mendapati kekurangan pekerjaan

Berdasarkan rajah di atas, majoriti responden **bersetuju** bahawa terdapat kekurangan peluang pekerjaan di dalam negara. Walau bagaimanapun, dengan melihat sebentar berita terkini dapat melihat Malaysia masih kekurangan tenaga pekerja dan tenaga pakar. Penyelidik ekonomi Amanda Yeo berkata sesetengah rakyat mula menikmati kebebasan dan autonomi ekonomi gig (pekerjaan tidak mengikut jam pejabat). 4 responden yang memilih **tidak setuju** atau **kurang setuju** berunsur dari golongan pelajar, sektor kerajaan dan tidak bekerja.

|  |  |  |  |  |
| --- | --- | --- | --- | --- |
| **Saya pernah mendengar kes sindiket penipuan kerja di luar negara** | | | | |
| Pilihan | Tidak Setuju | Kurang Setuju | Setuju | Sangat Setuju |
| Bilangan | 0 | 6 | 15 | 9 |

Rajah 13 C-3 Mendengar kes sindiket

Berdasarkan rajah di atas, majoriti responden **bersetuju** bahawa mereka mengetahui berlakunya kes sindiket penipuan pekerjaan di luar negara. Mengikut data dari kajian Rosli M tahap kesedaran orang Malaysia terhadap kewujudan scam dan pengubahan wang haram adalah tinggi dan mereka sudah mula mengambil langkah untuk menjauhinya (Rosli, 2022). Kebanyakan penduduk sedar akan aktiviti jenayah siber dan kerajaan telah mengambil langkah untuk memaklum dan memupuk kesedaran di kalangan masyarakat.

|  |  |  |  |  |
| --- | --- | --- | --- | --- |
| **Saya akan pertimbangkan untuk bekerja di luar negara sekiranya mempunyai masalah kewangan** | | | | |
| Pilihan | Tidak Setuju | Kurang Setuju | Setuju | Sangat Setuju |
| Bilangan | 1 | 5 | 17 | 7 |

Rajah 14 C-4 Pertimbangan untuk bekerja

Berdasarkan rajah di atas, seramai 17 orang responden yang **setuju** akan pertimbangkan untuk bekerja di luar negara sekiranya mempunyai masalah kewangan. Hal ini demikian kerana terdapat beberapa buah negara yang mempunya nilai mata wang tinggi berbanding Malaysia. Tamsilnya, seseorang individu boleh bekerja di Singapura sambil tinggal di dalam Malaysia. Memandangkan mata wang Singapura lebih tinggi daripada Malaysia, individu tersebut dapat mengaut gaji yang lebih tinggi berbanding bekerja di dalam Malaysia.

|  |  |  |  |  |
| --- | --- | --- | --- | --- |
| **Saya akan menerima sesuatu pekerja sekiranya mendapat gaji yang lumayan** | | | | |
| Pilihan | Tidak Setuju | Kurang Setuju | Setuju | Sangat Setuju |
| Bilangan | 3 | 9 | 13 | 5 |

Rajah 15 C-5 Menerima sesuatu pekerjaan

Merujuk rajah di atas, 13 orang responden **setuju** menerima sesuatu pekerja sekiranya mendapat gaji yang lumayan. Sudah tentu setiap pekerja mahukan gaji yang berpatutan berdasarkan kerja yang diterima. Namun, setiap individu mestilah berhati-hati terhadap kerja yang memberikan gaji yang lumayan dengan pekerjaan yang dikatakan mudah. Hal ini demikian kerana gaji tinggi untuk kerja yang mudah mempunyai risiko yang tinggi sama ada tanggungjawab kerja tersebut tinggi atau pun pekerjaan tersebut berunsurkan jenayah. Tidak dilupakan juga responden yang menjawab **kurang setuju** iaitu seramai 9 orangmengetahui bahawa memilih sesuatu pekerjaan itu tidaklah hanya di bawah faktor gaji semata-mata.

|  |  |  |  |  |
| --- | --- | --- | --- | --- |
| **Saya mengetahui cara sindiket penipuan penawaran pekerjaan beroperasi** | | | | |
| Pilihan | Tidak Setuju | Kurang Setuju | Setuju | Sangat Setuju |
| Bilangan | 1 | 6 | 16 | 7 |

Rajah 16 C-6 Mengetahui cara sindiket penipuan

Merujuk rajah di atas, seramai 16 orang yang ber**setuju** dalam mengetahui cara sindiket penipuan penawaran pekerjaan beroperasi ini. Ini menunjukkan responden mengetahui serba sedikit bagaimana cara penipuan penawaran pekerjaan ini berlaku namun tidak secara mendalam. Hal ini demikian kerana kebanyakan responden tidak pernah mendapat tawaran pekerjaan ke luar negara. Cara sindiket penipuan penawaran pekerjaan beroperasi ini mestilah didedahkan kepada setiap lapisan masyarakat supaya setiap individu sedar akan cara sindiket ini mencari mangsa supaya kita dapat mengelakkan diri daripada menjadi salah satu mangsa tersebut.

Konklusinya, sudah jelas bahawa kebanyakan responder sedar akan faktor-faktor yang mangsa menerima pekerjaan palsu ini. Namun, bagi setiap survei yang dilakukan, rekod yang tetinggi dalam bahagian C ini bagi setiap soalan ialah **setuju.** Ini menunjukkan responder hanya mengetahui serba sedikit mengenai faktor-faktor mangsa menerima pekerjaan palsu ini namun tidak mengetahui secara mendalam. Oleh sebab itu, setiap individu mestilah sedar tentang faktor-faktor yang boleh menyebabkan mereka terjebak menjadi mangsa penawaran pekerjaan palsu ini.

## Bahagian D Objektif 3

Mendedahkan langkah-langkah untuk mengelakkan menjadi mangsa penawaran pekerjaan palsu

|  |  |  |  |  |
| --- | --- | --- | --- | --- |
| **Menyelidik sesuatu pekerjaan yang ditawarkan sebelum menerimanya** | | | | |
| Pilihan | Tidak Setuju | Kurang Setuju | Setuju | Sangat Setuju |
| Bilangan | 0 | 2 | 8 | 20 |

Rajah 17 D-1 Menyelidik sesuatu pekerjaan

Berdasarkan rajah di atas, seramai 20 orang responden yang memilih **sangat setuju** untuk menyelidik sesuatu pekerjaan yang ditawarkan sebelum menerimanya sebagai salah satu langkah mengelakkan menjadi mangsa penawaran pekerjaan palsu. Sudah menjadi perkara wajib untuk menyelidik terlebih dahulu sesuatu pekerjaan sebelum menerimanya. Hal ini demikian kerana untuk mengetahui dengan lebih lanjut mengenai pekerjaan tersebut seperti objektif pekerjaan. Dengan adanya maklumat penuh sesuatu pekerjaan itu, kita dapat mengesahkan pekerjaan itu sahih dan tidak mempunyai unsur jenayah di sebaliknya.

|  |  |  |  |  |
| --- | --- | --- | --- | --- |
| **Menyelidik latar belakang syarikat sebelum menerima sesuatu tawaran** | | | | |
| Pilihan | Tidak Setuju | Kurang Setuju | Setuju | Sangat Setuju |
| Bilangan | 0 | 3 | 8 | 19 |

Rajah 18 D-2 Menyelidik latar belakang syarikat

Berdasarkan rajah di atas, seramai 19 orang responden **sangat setuju** untuk menyelidik latar belakang syarikat sebelum menerima pekerjaan yang ditawarkan syarikat tersebut. Hal ini supaya pekerjaan yang ditawarkan sahih dan dapat mengesahkan bahawa syarikat terbabit tidak terlibatkan dalam kes jenayah sebelum ini. Hal ini demikian kerana sekiranya seseorang individu sudah menandatangani kontrak dalam syarikat tersebut tanpa menyelidik latar belakang syarikat tersebut terlebih dahulu, berkemungkinan besar bakal terlibat dalam aktiviti jenayah yang dilakukan oleh syarikat tersebut.

|  |  |  |  |  |
| --- | --- | --- | --- | --- |
| **Mengenalpasti alamat e-mel yang dihantar oleh syarikat** | | | | |
| Pilihan | Tidak Setuju | Kurang Setuju | Setuju | Sangat Setuju |
| Bilangan | 0 | 8 | 4 | 18 |

Rajah 19 D-3 Mengenalpasti alamat e-mel

Berdasarkan rajah di atas, seramai 18 responden **sangat setuju** untuk mengenal pasti alamat e-mel yang dihantar oleh syarikat. Hal ini kerana pada zaman globalisasi kini, ramai sindiket penawaran pekerjaan palsu menyamar menjadi syarikat dan memalsukan alamat e-mel mereka untuk menyerupai alamat e-mel sebenar untuk memerangkap individu yang sedang mencari pekerjaan. Sekiranya individu tersebut tidak mengenal pasti alamat e-mel yang diterima bukan daripada syarikat sebenar yang menawarkan pekerjaan tersebut, individu tersebut bakal menjadi mangsa pekerjaan palsu. Oleh sebab itu, sekiranya mendapat penawaran pekerjaan melalui e-mel, kita mestilah menelefon terlebihb dahulu syarikat tersebut untuk mengesahkan e-mel yang digunakan adalah sahih atau pun tidak.

|  |  |  |  |  |
| --- | --- | --- | --- | --- |
| **Mengetahui pekerjaan dan gajinya yang munasabah** | | | | |
| Pilihan | Tidak Setuju | Kurang Setuju | Setuju | Sangat Setuju |
| Bilangan | 0 | 4 | 7 | 19 |

Rajah 20 D-5 Mengetahui pekerjaan dan gaji munasabah

Berdasarkan rajah di atas, seramai 19 orang responden **sangat bersetuju** untuk mengetahui pekerjaan dan gajinya yang munasabah. Hal ini kerana tiada pekerjaan pada zaman kini yang mudah serta menyediakan gaji yang lumayan. Responden-responden yang sangat bersetuju berkemungkinan besar mengetahui bahawa setiap pekerjaan perlulah mempunyai gaji yang munasabah dan sesuai dengan pekerjaan yang ditawarkan. Gaji yang tidak munasabah seperti RM1000 setiap setengah jam bekerja tidak masuk akal dan sudah jelas mempunyai unsur mencurigakan di sebalik pekerjaan tersebut. Oleh sebab itu, setiap individu mestilah menyelidik terlebih dahulu jumlah gaji yang bersesuaian dengan pekerjaan yang ditawarkan.

|  |  |  |  |  |
| --- | --- | --- | --- | --- |
| **Mempercayai syarikat akan menggunakan platform komunikasi yang formal untuk menawarkan sesuatu pekerjaan** | | | | |
| Pilihan | Tidak Setuju | Kurang Setuju | Setuju | Sangat Setuju |
| Bilangan | 0 | 1 | 9 | 20 |

Rajah 21 D-6 Mempercayai syarikat menggunakan platform komunikasi formal

Berdasarkan rajah di atas, seramai 20 orang responden **sangat bersetuju** dalam mempercayai syarikat akan menggunakan platform komunikasi yang formal untuk menawarkan sesuatu pekerjaan. Contohnya, e-mel rasmi, laman sesawang jobstreet dan laman web rasmi syarikat tersebut. Penawaran pekerjaan selain daripada platform rasmi syarikat perlulah dielakkan kerana berisiko tinggi bahawa syarikat disebaliknya bukan syarikat rasmi yang menawarkan pekerjaan tersebut. Oleh sebab itu, setiap individu perlulah memastikan penawaran pekerjaan yang diterima berasal daripada laman rasmi syarikat tersebut supaya tidak menjadi mangsa penawaran pekerjaan palsu.

|  |  |  |  |  |
| --- | --- | --- | --- | --- |
| **Menjangka syarikat benar akan meminta maklumat peribadi berlebihan semasa penawaran kerja** | | | | |
| Pilihan | Tidak Setuju | Kurang Setuju | Setuju | Sangat Setuju |
| Bilangan | 1 | 1 | 11 | 17 |

Rajah 22 D-7 Menjangka syarikat meminta maklumat peribadi berlebihan

Berdasarkan rajah di atas, seramai 17 orang responden yang **sangat setuju** menjangka syarikat benar akan meminta maklumat peribadi berlebihan semasa penawaran kerja. Responden beranggapan bahawa syarikat yang benar amat menitik beratkan maklumat pekerja yang bakal bekerja di dalam syarikat mereka. Hal ini kerana syarikat juga perlu menjaga keselamatan syarikat supaya tidak megupah pekerja yang mencurigakan. Berbanding dengan syarikat yang menawarkan pekerjaan palsu, mereka tidak kisah latar belakang pekerja yang bakal bekerja di bawah mereka. Hal ini kerana pekerjaan yang berunsur jenayah tidak mempedulikan hal ehwal pekerja mereka sekiranya keuntungan tinggi dapat diperoleh dengan mudah.

Sebagai kesimpulannya, sudah terang lagi bersuluh bahawa kebanyakkan responden memilih **sangat setuju** bagi setiap langkah-langkah yang disediakan di dalam survei ini. Hal ini menunjukkan bahawa responder-responder sedar akan langkah-langkah dalam mengelakkan diri daripada menjadi mangsa penawaran pekerjaan palsu. Terdapat banyak lagi langkah-langkah yang berkesan dalam mengelakkan diri daripada menjadi mangsa penawaran pekerjaan palsu dan setiap individu mestilah sedar dan mengambil berat mengenai pekerjaan yang ditawarkan dan sentiasa menyelidik terlebih dahulu pekerjaan tersebut sebelum menjadi mangsa pekerjaan yang boleh membawa kepada unsur jenayah.

## Bahagian E Cadangan

Cadangan untuk penambakbaikan dalam mengatasi kes Penipuan Penawaran Pekerjaan di Luar Negara

Di dalam bahagian ini, terdapat lima cadangan yang sudah disediakan dan responden boleh memilih lebih daripada satu cadangan yang mereka rasakan sesuai dalam mengatasi kes penipuan penawaran pekerjaan di luar negara.

|  |  |
| --- | --- |
| Pilihan | Bilangan |
| Mengadakan ceramah kesedaran terhadap golongan muda mengenai kesan-kesan menjadi mangsa penipuan penawaran pekerjaan ini. | 18 |
| Menyediakan peluang pekerjaan yang mudah didapati di dalam Malaysia. | 24 |
| Menghasilkan poster dan pengiklanan tentang kesan penipuan penawaran pekerjaan di seluruh Malaysia. | 25 |
| Menggalakkan rakyat Malaysia menggunakan aplikasi caller-identification dan call-blocking seperti Truecaller untuk menyekat panggilan daripada penipu | 21 |
| Mengenal pasti pekerjaan yang memberikan gaji bersesuaian dengan pekerjaan yang ditawarkan. | 17 |

Rajah 23 E Cadangan

Terdapat banyak cadangan-cadangan yang wujud dalam mengatasi kes penipuan penawaran pekerjaan di luar negara. Berdasarkan survei yang telah dijalankan, 25 per 30 responden bersepakat bersutuju bahawa **menghasilkan poster dan pengiklanan tentang kesan penipuan penawaran pekerjaan di seluruh Malaysia** merupakan cadangan yang berkesan dalam membasmi kes penipuan penawaran pekerjaan ini langsung mencatatkan bilangan tertinggi berbanding cadangan-cadangan lain iaitu sebanyak 25. Dalam era modenisasi kini, penggunaan media sosial semakin berleluasa lebih-lebih lagi dalam kalangan para remaja. Penghasilan poster dan iklan lalu menyebarkannya di dalam media sosial mampu menarik minat para remaja dan mendedahkan kepada mereka terhadap bahayanya kes penipuan penawaran pekerjaan di luar negara. Hal ini supaya para remaja yang bakal menjejaki dunia pekerjaan dapat berwaspada daripada terperangkap dalam sindiket penipuan penawaran pekerjaan di luar negara. Kesimpulannya, sudah terang lagi bersuluh bahawa kes penipuan penawaran pekerjaan di luar negara perlulah dibasmi dengan cara yang efektif. Cara yang digunakan mestilah mampu dapat didedahkan kepada remaja pada zaman kini yang bakal menjejaki ke alam pekerjaan supaya mereka tidak terperangkap dalam kes berbahaya ini.

# Bab 6 Rumusan

Berdasarkan analisa yang dilakukan, rakyat Malaysia agak terselamat dari penipuan penawaran pekerjaan di luar negara. Mereka tidak pernah mendapat tawaran bekerja di luar negara dan kebanyakan mempunyai kesedaran atas penipuan ini. Jika mereka menjumpai adegan untuk melakukan penjenayah ini, mereka tahu langkah berjaga-jaga untuk lebih berhati-hati dan tidak menjadi mangsa penipuan. Majoriti responden yang menjawab borang penyelidikan ini ialah daripada umur 18 hingga 30 tahun. Selain itu, ramai dari berbangsa Melayu dan beragama Islam dan juga ialah seorang pelajar. Selain dari mereka mengetahui adanya jenayah seperti yang dibincangkan, mereka juga telah memberi cadangan-cadangan yang bernas bagi memberi kesedaran untuk rakyat Malaysia.

Dari kajian ini dan artikel rujukan yang berkaitan, masyarakat Malaysia sedar atas kewujudan *scam* dan aktiviti jenayah siber yang sering diingati oleh berita semasa. Masyarakat juga sedar atas kesan penipuan tersebut kepada mangsa. Walau bagaimanapun, responden telah menunjukkan pertimbangan dan keinginan untuk bekerja di luar negara. Oleh itu, bagi mengelakkan dari terperangkan dengan penipuan tawaran pekerjaan luar negara mereka haruslah melakukan penyemakkan dan pengesahan maklumat syarikat yang ditawarkan terlebih dahulu.

# Senarai Rujukan

* Athira D., S. A. (2018). Techniques to Analyse, Identify & Verify the Online Job Offers by Fake Companies World Wide.
* Fatin A. M., M. R. (2019). Psikologi Kemangsaan Jenayah Penipuan Komersil: Tinjauan Literatur. *Jurnal Psikologi Keselamatan, Vol 1*.
* Index Mundi. (July, 2021). *Malaysia Demographics Profile*. Retrieved from Index Mundi: https://www.indexmundi.com/malaysia/demographics\_profile.html
* Nielsen. (2010). The Nielsen Mobile Insights Malaysia.
* Ravenelle, A. J. (2022). Good jobs, scam jobs: Detecting, normalizing, and internalizing online job scams during the COVID-19 pandemic. *new media & society*.
* Rosli, M. S. (2022). The level of awareness towards money mules in Malaysia. *e-Journal of Media and Society (e-JOMS)*.
* Ruxyn, T. (2017). *There's A Scam That Could Cost You Thousands Of Ringgit With Just One Phone Call*. Retrieved from SAYS: https://says.com/my/news/international-unknown-numbers-phone-call-one-ring-scam
* Vedamanikam, M. &. (2020). Money mule recruitment among university students in Malaysia: Awareness perspective. *Pupil: International Journal of Teaching, Education and Learning*.
* Wikipedia. (2020). *Religion in Malaysia*. Retrieved from Wikipedia: https://en.wikipedia.org/wiki/Religion\_in\_Malaysia
* Williams, E. J. (2017). Individual differences in susceptibility to online influence: A theoretical review. *Computers in Human Behavior*.

# Lampiran

Chart, pie chart

Description automatically generated

Chart, pie chart

Description automatically generated

Chart, pie chart

Description automatically generated

Chart, pie chart

Description automatically generated

Chart, bar chart


Description automatically generated

1. Saya pernah mendapat tawaran kerja di luar negara
2. Saya pernah terfikir untuk bekerja di luar negara di usia muda
3. Saya pernah ternampak iklan peluang pekerjaan di luar negara melalui media social
4. Saya pernah menerima kiriman e-mel bekerja tanpa memohon jawatan
5. Saya pernah menjawab panggilan antarabangsa yang menawarkan peluang pekerjaan
6. Saya pernah mendapat tawaran yang tidak munasabah

Chart, bar chart

Description automatically generated

1. Saya mengetahui kesan penipuan penawaran pekerjaan
2. Saya mendapati kurangnya peluang pekerjaan dalam negara
3. Saya pernah mendengar kes sindiket penipuan kerja di luar negara
4. Saya akan pertimbangkan untuk bekerja di luar negara sekiranya mempunyai masalah kewangan
5. Saya akan menerima sesuatu pekerja sekiranya mendapat gaji yang lumayan
6. Saya mengetahui cara sindiket penipuan penawaran pekerjaan beroperasi



1. Menyelidik sesuatu pekerjaan yang ditawarkan sebelum menerimanya
2. Menyelidik latar belakang syarikat sebelum menerima sesuatu tawaran
3. Mengenalpasti alamat e-mel yang dihantar oleh syarikat
4. Mengetahui pekerjaan dan gajinya yang munasabah
5. Mempercayai syarikat akan menggunakan platform komunikasi yang formal untuk menawarkan sesuatu pekerjaan
6. Menjangka syarikat benar akan meminta maklumat peribadi berlebihan semasa penawaran kerja

Chart, bar chart

Description automatically generated

1. Mengadakan ceramah kesedaran terhadap golongan muda mengenai kesan-kesan menjadi mangsa penipuan penawaran pekerjaan ini.
2. Menyediakan peluang pekerjaan yang mudah didapati di dalam Malaysia.
3. Menghasilkan poster dan pengiklanan tentang kesan penipuan penawaran pekerjaan di seluruh Malaysia.
4. Menggalakkan rakyat Malaysia menggunakan aplikasi caller-identification dan call-blocking seperti Truecaller untuk menyekat panggilan daripada penipu
5. Mengenal pasti pekerjaan yang memberikan gaji bersesuaian dengan pekerjaan yang ditawarkan.